Andreas Wolff
Andreas Wolff (Euskirchen, 3. ožujka 1991.) je njemački rukometni golman i reprezentativac koji trenutno igra za THW Kiel. Profesionalnu karijeru započeo je 2009. godine, prešavši iz juniorske momčadi TV Kirchzella u onu profesionalnu. Od iste godine je, temeljem pravila o dvostrukoj licenci, igrao kao golman za TV Großwallstadt. Oba kluba napustio je 2013. godine kada je potpisao za HSG Wetzlar, gdje igra do kraja sezone 2015–16, kada prelazi u THW Kiel. 

Za reprezentaciju je debitirao 2014. godine te je pozvan na EHF Euro 2016. u Poljskoj, isprva kao zamjena za Carstena Lichtleina, ali se brzo pokazao i dobio mjesto prvog golmana reprezentacije. Zahvaljujući njegovim izvrsnim obranama, Njemačka je po drugi puta postala europski prvak, a Wolff je proglašen najboljim golmanom turnira. 

Njemački rukometaši
Europski prvaci u rukometu